เงินบาทอ่อนค่าช่วงท้ายตลาด
ค่าเงินบาทปิดตลาดเย็นนี้ (14 พ.ค.) อยู่ที่ระดับ 33.50/52 บาท/ดอลลาร์ จากเปิดตลาดช่วงเช้าที่ระดับ 33.48/50 บาท/ดอลลาร์ ระหว่างวันเงินบาทเคลื่อนไหวตามแรงซื้อ-ขายในกรอบระหว่าง 33.35-33.55 บาท/ดอลลาร์
14 พ.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (14 พ.ค.) อยู่ที่ระดับ 33.50/52 บาท/ดอลลาร์ จากเปิดตลาดช่วงเช้าที่ระดับ 33.48/50 บาท/ดอลลาร์ ระหว่างวันเงินบาทเคลื่อนไหวตามแรงซื้อ-ขายในกรอบระหว่าง 33.35-33.55 บาท/ดอลลาร์
“หลังเปิดตลาดปรับตัวแข็งค่าลงไปแตะ 33.35(บาท/ดอลลาร์) ก่อนที่จะทยอยปรับตัวอ่อนค่าลงมาใกล้เคียงกับช่วงเปิดตลาด ต้องรอดูทิศทางว่าคืนนี้บาทจะไปทางไหน หากยืนเหนือ 33.50 (บาท/ดอลลาร์) ก็มีโอกาสอ่อนค่าต่อเนื่อง แต่ถ้าแข็งค่าคงทยอยซึมลงช้าๆ” นักบริหารเงินกล่าว
ขณะที่ประเมินกรอบการเคลื่อนไหวของเงินบาทในวันพรุ่งนี้ไว้ระหว่าง 33.45-33.55 บาท/ดอลลาร์
 
ที่มา: สำนักข่าวอินโฟเควสท์